
Republika Hrvatska
Općinski sud u Koprivnici
Koprivnica, Hrvatske državnosti 5a

	


Poslovni broj: Pp-1275/2026-2 


U   I M E   R E P U B L I K E   H R V A T S K E      
   									
	Općinski sud u Koprivnici, Kazneno - prekršajni odjel, sutkinji Ivi Kontak Savić, uz sudjelovanje Jadranke Topolovčan, kao zapisničara, u prekršajnom postupku protiv okrivljene političke stranke HRVATSKE STRANKE REDA - HSR, zbog prekršaja iz čl. 87. st.1. točka 8. Zakona o financiranju političkih aktivnosti, izborne promidžbe i referenduma ("Narodne novine" broj 29/19, 98/19), a povodom optužnog prijedloga Općinskog državnog odvjetništva u Koprivnici, pod brojem: PP-DO-11/2025-11 od 16. srpnja 2026., na temelju čl. 230. Prekršajnog zakona ("Narodne novine" broj 107/07, 39/13, 157/13, 110/15, 70/17, 118/18, 114/22; u daljnjem tekstu PZ), 27. srpnja 2026., izdaje    
 
P R E K R Š A J N I   N A L O G

	Okrivljena politička stranka HRVATSKA STRANKA REDA – HSR, OIB: 88839344284, sa sjedištem u Novigradu Podravskom, Gajeva 112, zastupana po ovlaštenoj osobi Zoranu Komariću, OIB: 59101434372, s prebivalištem u Osijeku, Ulica Andrije Hebranga 29, prekršajno kažnjavana

k r i v a   j e

I.	što u razdoblju od 1. srpnja 2025. do 15. srpnja 2025. u Novigradu Podravkom, unosom u informacijski sustav za nadzor financiranja, nije dostavila izvješće o donacijama koje je za potporu svoga političkog djelovanja primila u prvih šest mjeseci tekuće godine (polugodišnje izvješće), niti je dostavila obavijest da u navedenom razdoblju nije primila donacije za potporu svoga političkog djelovanja, 

II.	dakle, kao politička stranka nije u propisanom roku i na propisani način dostavila Državnom izbornom povjerenstvu izvješće o donacijama, 

III.	pa je time počinila prekršaj iz čl. 21. st. 3. i 1., a kažnjivo po čl. 87. st.1. točka 8. Zakona o financiranju političkih aktivnosti, izborne promidžbe i referenduma,   

te joj se temeljem navedenog propisa, a uz primjenu čl.37. PZ-a, 
										
i z r i č e 

IV.	novčana kazna u iznosu od 300,00 eura (tristo eura) 
							         
Okrivljenik je dužan platiti novčanu kaznu u roku od 30 (trideset) dana po pravomoćnosti ovog naloga.
	 	
Ako okrivljenik u roku koji mu je određen za plaćanje novčane kazne uplati dvije trećine izrečene novčane kazne, a što iznosi 200,00 eura  (dvjesto eura), smatrat će se da je novčana kazna u cijelosti plaćena. 														
V.	Okrivljenik je dužan platiti troškove suda u paušalnom iznosu od 15,00 eura (petnaest eura) u istom roku kao i kaznu.	 
	 
Obrazloženje

1. Općinsko državno odvjetništvo u Koprivnici podnijelo je optužni prijedlog pod brojem: PP-DO-11/2025-11 od 16. srpnja 2026. godine protiv okrivljenika zbog prekršaja činjenično i pravno opisanog u izreci ovog naloga.  
     
2. Razmotrivši optužni prijedlog, sud je utvrdio da je isti podnio ovlašteni tužitelj na temelju obavijesti Državnog izbornog povjerenstva Republike Hrvatske – obavijest o utvrđenoj povredi čl. 21. Zakona o financiranju političkih aktivnosti, izborne promidžbe i referenduma, te je dostavio obavijest po čl. 109.a Prekršajnog zakona, podatke o prekršajnoj kažnjavanosti, te Ispis iz registra političkih stranaka Republike Hrvatske na dan 10. srpnja 2026.

3. Kako je iz navedene vjerodostojne dokumentacije dovoljno utvrđeno da je okrivljenik počinio prekršaj za koji ga se tereti, sud ocjenjuje da nije nužno ispitivanje okrivljenika prije donošenja odluke pa se isti proglašava krivim te mu se izriče zakonski zasnovana novčana kazna koja je ublažena (za takvu vrstu prekršaja propisana je novčana kazna u rasponu od 1.327,23 eura do 13.272,028 eura), pri čemu se okrivljeniku uzelo u obzir vrsta i težina počinjenog prekršaja kao i činjenica prekršajne kažnjavanosti za prekršaje propisane Zakonom o financiranju političkih aktivnosti, izborne promidžbe i referenduma, očekujući da će se izrečenom ublaženom novčanom kaznom ipak postići svrha prekršajnog kažnjavanja te da isti ubuduće neće činiti takve i slične prekršaje.    

4. Na temelju čl.33.st.10. PZ-a, ovim je nalogom određen rok plaćanja dosuđene novčane kazne.

5. Na temelju čl.152.st.3. PZ-a, novčana kazna smatrat će se u cjelini plaćenom, ako osuđena osoba plati 2/3 izrečene novčane kazne u roku određenom odlukom kojom je ta kazna izrečena. 

6. Također pored kazne valjalo je odlučiti da okrivljenik snosi troškove prekršajnog postupka koji su određeni u paušalnom iznosu shodno odredbi čl.139.st.3. PZ-a, a u svezi čl.138.st.1.t.3a. PZ-a, a koji se smatraju primjereni trajanju i složenosti postupka.						
Koprivnica, 27. srpnja 2026.

              Zapisničar: 							Sutkinja:
      Jadranka Topolovčan, v.r.		                                Iva Kontak Savić, v.r.
Uputa o pravnom lijeku: 
	Protiv ovog naloga okrivljenik i osobe iz čl.192.st.2. PZ-a imaju pravo prigovora Općinskom sudu u Koprivnici Prekršajni odjel, u roku od 8 dana od dana primitka istog. Prigovor se može podnijeti zbog poricanja prekršaja ili zbog prekršajne sankcije, te troškova u povodu izdavanja prekršajnog naloga, pri čemu je prigovor potrebno obrazložiti, te podnijeti dokaze o činjenicama na kojima se temelji prigovor, ako se prigovor podnosi zbog izrečene kazne ili troškova izdavanja naloga. Prigovor se podnosi pisano u 4 (četiri) istovjetna primjerka, te ne podliježe pristojbi.  
									           
	U slučaju ulaganja prigovora sud nije vezan načelom „reformatio in peius”, što znači da okrivljeniku može biti izrečena veća novčana kazna.

Temeljem čl.235. st.5. Prekršajnog zakona, plaćanje novčane kazne prije podnošenja prigovora ili nakon što je prigovor podnesen, smatra se okrivljenikovim odricanjem od prava na podnošenje prigovora, odnosno odustajanjem od već podnesenog prigovora protiv prekršajnog naloga.   

 
Dostaviti:  
1. Okrivljeniku – HRVATSKA STRANKA REDA - HSR, Novigrad Podravski, Gajeva 112, uz optužni prijedlog,
2. Tužitelju - Općinsko državno odvjetništvo u Koprivnici na broj: PP-DO-11/2025
3. Za spis.  


Za točnost otpravka-ovlašteni službenik:
Jadranka Topolovčan

